**Tilbud om hjemmebaserte tiltak og hybeloppfølging i Oslo**  
**CRUX er en landsomfattende stiftelse med lang og bred erfaring som ideell aktør innen barnevern. Vi er en av tilbyderne på hjemmebaserte tiltak og hybeloppfølging i Oslo, og ønsker med dette å informere om vårt tilbud og hvordan vi ser for oss et samarbeid med dere.**

Nå bygger vi opp en avdeling i Oslo etter en modell vi har drevet ved CRUX Styve Gard i Bergen siden 2008. Den virksomheten består av 14 årsverk (55 barn/unge), og har levert tjenester i forhold til nevnte tiltak gjennom to anbudsrunder (åtte år).

**Slik fungerer våre tiltak**

* Svært fleksible hjelpetiltak med høy grad av tilgjengelighet for familiene, også når andre ordinære hjelpetilbud er stengt
* Individuelt tilpasset
* Høy grad av brukermedvirkning
* Tett samarbeid med saksbehandler og foresatte

**Faglig tilnærming**

* Eklektisk tilnærming i forhold til valg av teori og metode i hvert enkelt tiltak
* Handlingsplaner, som samsvarer med barnets/ungdommens tiltaksplan, for utforming av individuelle utviklingsmål
* Sosial kompetansetrening for å arbeide med sosiale ferdigheter og å gjøre riktige valg
* Bekreftende kommunikasjon og traumesensitiv omsorg som faglig tilnærming
* Euro ADAD kartlegging
* Jevnlig og systematisk evaluering og rapportering for å sikre kvalitet og dokumentasjon av det arbeidet som utføres. Dokumentasjon av måloppnåelse, avvik og resultater av tiltak.
* Aktivisering for å styrke barnets/ungdommens psykiske helse, gi mestringstillit og trening på ulike sosiale arenaer.

**Veien videre**Vi har ansatt en avdelingsleder som blant annet er utdannet familieterapeut. Hun vil i en oppstartsfase også fungere som miljøterapeut. I tillegg har vi inne en miljøterapeutressurs (50 %) fra CRUX i Bergen. Han var med å bygge opp tilsvarende avdeling der, og har erfaring fra oppfølgingsarbeid siden 2006. Vi arbeider i disse dager med å få på plass en miljøterapeut.

**Kapasitet**Vi har pr. dags dato kapasitet til å gå i gang med to oppfølgingsoppdrag. Vår første målsetning er å øke dette til seks barn/unge innen 1.oktober 2018. Deretter ønsker vi å ha på plass tre miljøterapeuter/arbeidere (i tillegg til avdelingsleder), med kapasitet til 12 ungdommer innen 1.mars 2019. Målsetningen er noe måteholden, fordi vi skal levere høy kvalitet på alle tiltak fra starten av.

**Ta kontakt!**  
Vi vil gjerne informere mer om hva vi kan bidra med, og er svært positive til å besøke dere for å presentere oss ytterligere. Ta gjerne kontakt med oss. Vi ser frem til et godt samarbeid med dere.

Med vennlig hilsen  
  
Karen Ueland  
*Avdelingsleder, stiftelsen CRUX*